
52 DR.30.09.2021 
 

Warga emas yang kehilangan anak-anak kerana COVID-19, golongan B40, 
malahan M40 yang terkesan dan tentunya golongan OKU.  Mereka kehilangan tempat 
bergantung dan sangat perlu dibantu. Kebajikan mereka harus dijamin oleh kerajaan dan 
kerajaan perlu menubuhkan pasukan khas untuk memantau golongan ini.  

Selain itu saya ingin mencadangkan kepada pihak kerajaan khususnya melalui 
Kementerian Pembangunan Wanita agar dapat membela golongan armalah ataupun ibu 
tunggal yang kematian suami sama ada kematian akibat COVID-19 ataupun sebab lain 
dan mereka mempunyai anak-anak kecil yang masih bersekolah agar dapat dibantu dan 
dibimbing mereka untuk memulakan hidup baru.  Bukan saja bantuan bulanan tetapi 
tempat tinggal dan kerja buat mereka juga perlu diberi perhatian.  

Tuan Yang di-Pertua, sebelum saya mengakhiri ucapan ini, saya ingin menyebut 
beberapa isu di dalam kawasan saya. Kuala Krai ingin mencadangkan kepada kerajaan 
agar dimasukkan dalam RMKe-12 ialah sebuah Pusat Transformasi Bandar ataupun UTC. 
Memandangkan kedudukan geografi Kuala Krai yang sangat luas, pembinaan UTC 
tentunya akan memudahkan urusan untuk rakyat Kuala Krai.  Sebagai sebuah negeri yang 
digelar Serambi Mekah, tentunya sebuah pusat pengajian Islam bertaraf universiti juga 
perlu diadakan.  Sudah sampai masanya UMK ataupun Universiti Malaysia Kelantan 
mempunyai jurusan agama dan saya cadangkan Kuala Krai dipilih untuk tujuan tersebut. 
Terdapat sebidang tanah di Kuala Krai yang sesuai untuk pembinaan pusat pengajian 
tinggi ini.  

Selain itu, saya ingin menyenaraikan beberapa projek yang sangat mendesak 
untuk keperluan rakyat Kuala Krai bagi dipertimbangkan oleh kerajaan dalam RMKe-12 
ini.  Pertama, membina jejambat sepanjang 1,000 meter di persimpangan lampu isyarat 
Guchil bagi meningkatkan sistem aliran trafik dan mengelakkan kesesakan terutamanya 
pada waktu puncak.  

Kedua, pemulihan sungai serta kerja berkaitan di Sungai Durian bagi memberi 
perlindungan kepada penduduk serta menjana ekonomi masyarakat setempat dan 
mengekalkan kelestarian sungai.  

Ketiga, pembangunan pusat pemprosesan durian kerana Kuala Krai merupakan 
antara kawasan tumpuan setiap kali musim durian dan salah sebuah kawasan pengeluar 
durian di Kelantan.  Malah, durian kunyit Kuala Krai mempunyai kualiti sebaik Musang 
King.   

Keempat, pembinaan Balai Bomba dan Penyelamat di Laloh dalam Dun Manek 
Urai kerana balai bomba yang berhampiran iaitu di Kuala Krai jaraknya 30 kilometer.  

Kelima, pembinaan balai polis baharu Kuala Krai memandangkan balai polis sedia 
ada sudah terlalu lama dan kedudukannya yang tidak lagi sesuai.  Tapak baru telah 
tersedia milik Pesuruhjaya Tanah Persekutuan seluas lebih tiga hektar yang terletak di 
Kampung Pahi, jalan utama Kuala Krai ke Gua Musang dengan reka bentuk baru dan 
mesra pelanggan.  

Keenam, dengan bermulanya kerja-kerja projek jambatan Pasir Era ke Pasir 
Kelang maka saya ingin mencadangkan agar pihak kerajaan dapat membina jalan baharu 
dari Pasir Kelang ke Bahagia dan dari Pasir Kelang ke Sokor di Tanah Merah agar 
jambatan baharu yang sedang dibina dapat dimanfaatkan sepenuhnya apabila terdapat 
jalan yang bersambung dengan jambatan Pasir Kelang.   

Timbalan Yang di-Pertua [Dato’ Mohd Rashid Hasnon ]: Yang Berhormat, 
minta rumuskan Yang Berhormat.  

Tuan Abdul Latiff bin Abdul Rahman [Kuala Krai]:  Ya. Sebagai penutup Tuan 
Yang di-Pertua, akhirnya sebelum berakhir ingin saya mengucapkan tahniah dan syabas 
kepada seluruh pegawai dari Unit Perancang Ekonomi, Jabatan Perdana Menteri kerana 
bekerja siang dan malam untuk menyiapkan RMKe-12. Kenyataan Ketua Pembangkang 
yang mendakwa menggunakan konsultan luar dan melibatkan perbelanjaan RM2 bilion 
untuk menyiapkan buku RMKe-12 telah menyinggung perasaan dan merendahkan 
kebolehan pegawai dan kakitangan awam kita.   

Saya mohon Ketua Pembangkang agar menarik balik tuduhan ini. Ini hasil libat 
urus dan kebijaksanaan pegawai-pegawai kita yang diketuai oleh Yang Berhormat Jeli 



Warga emas yang kehilangan anak-anak kerana COVID-19, golongan B40, malahan M40 yang terkesan dan tentunya golongan OKU. Mereka kehilangan tempat bergantung dan sangat perlu dibantu. Kebajikan mereka harus dijamin oleh kerajaan dan kerajaan perlu menubuhkan pasukan khas untuk memantau golongan ini. Selain itu saya ingin mencadangkan kepada pihak kerajaan khususnya melalui Kementerian Pembangunan Wanita agar dapat membela golongan armalah ataupun ibu tunggal yang kematian suami sama ada kematian akibat COVID-19 ataupun sebab lain dan mereka mempunyai anak-anak kecil yang masih bersekolah agar dapat dibantu dan dibimbing mereka untuk memulakan hidup baru. Bukan saja bantuan bulanan tetapi tempat tinggal dan kerja buat mereka juga perlu diberi perhatian. Tuan Yang di-Pertua, sebelum saya mengakhiri ucapan ini, saya ingin menyebut beberapa isu di dalam kawasan saya. Kuala Krai ingin mencadangkan kepada kerajaan agar dimasukkan dalam RMKe-12 ialah sebuah Pusat Transformasi Bandar ataupun UTC. Memandangkan kedudukan geografi Kuala Krai yang sangat luas, pembinaan UTC tentunya akan memudahkan urusan untuk rakyat Kuala Krai. Sebagai sebuah negeri yang digelar Serambi Mekah, tentunya sebuah pusat pengajian Islam bertaraf universiti juga perlu diadakan. Sudah sampai masanya UMK ataupun Universiti Malaysia Kelantan mempunyai jurusan agama dan saya cadangkan Kuala Krai dipilih untuk tujuan tersebut. Terdapat sebidang tanah di Kuala Krai yang sesuai untuk pembinaan pusat pengajian tinggi ini. Selain itu, saya ingin menyenaraikan beberapa projek yang sangat mendesak untuk keperluan rakyat Kuala Krai bagi dipertimbangkan oleh kerajaan dalam RMKe-12 ini. Pertama, membina jejambat sepanjang 1,000 meter di persimpangan lampu isyarat Guchil bagi meningkatkan sistem aliran trafik dan mengelakkan kesesakan terutamanya pada waktu puncak. Kedua, pemulihan sungai serta kerja berkaitan di Sungai Durian bagi memberi perlindungan kepada penduduk serta menjana ekonomi masyarakat setempat dan mengekalkan kelestarian sungai. Ketiga, pembangunan pusat pemprosesan durian kerana Kuala Krai merupakan antara kawasan tumpuan setiap kali musim durian dan salah sebuah kawasan pengeluar durian di Kelantan. Malah, durian kunyit Kuala Krai mempunyai kualiti sebaik Musang King. Keempat, pembinaan Balai Bomba dan Penyelamat di Laloh dalam Dun Manek Urai kerana balai bomba yang berhampiran iaitu di Kuala Krai jaraknya 30 kilometer. Kelima, pembinaan balai polis baharu Kuala Krai memandangkan balai polis sedia ada sudah terlalu lama dan kedudukannya yang tidak lagi sesuai. Tapak baru telah tersedia milik Pesuruhjaya Tanah Persekutuan seluas lebih tiga hektar yang terletak di Kampung Pahi, jalan utama Kuala Krai ke Gua Musang dengan reka bentuk baru dan mesra pelanggan. Keenam, dengan bermulanya kerja-kerja projek jambatan Pasir Era ke Pasir Kelang maka saya ingin mencadangkan agar pihak kerajaan dapat membina jalan baharu dari Pasir Kelang ke Bahagia dan dari Pasir Kelang ke Sokor di Tanah Merah agar jambatan baharu yang sedang dibina dapat dimanfaatkan sepenuhnya apabila terdapat jalan yang bersambung dengan jambatan Pasir Kelang. Timbalan Yang di-Pertua [Dato' Mohd Rashid Hasnon ]: Yang Berhormat, minta rumuskan Yang Berhormat. Tuan Abdul Latiff bin Abdul Rahman [Kuala Krai]: Ya. Sebagai penutup Tuan Yang di-Pertua, akhirnya sebelum berakhir ingin saya mengucapkan tahniah dan syabas kepada seluruh pegawai dari Unit Perancang Ekonomi, Jabatan Perdana Menteri kerana bekerja siang dan malam untuk menyiapkan RMKe-12. Kenyataan Ketua Pembangkang yang mendakwa menggunakan konsultan luar dan melibatkan perbelanjaan RM2 bilion untuk menyiapkan buku RMKe-12 telah menyinggung perasaan dan merendahkan kebolehan pegawai dan kakitangan awam kita. Saya mohon Ketua Pembangkang agar menarik balik tuduhan ini. Ini hasil libat urus dan kebijaksanaan pegawai-pegawai kita yang diketuai oleh Yang Berhormat Jeli.